
26-TA-799: Noteikumu projekts (Grozījumi)
Grozījumi Ministru kabineta 2014. gada 28. janvāra noteikumos Nr. 55 "Noteikumi par ārzemnieku nodarbināšanu"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.0 Likumi.lv (01.01.2025.)

	Izsludināšana: 05.06.2026. 16:14

	1.
	Noteikumu konsolidētā versija
4.3. darba devējs ir iekļauts to komersantu sarakstā, kuri saskaņā ar normatīvajiem aktiem par kārtību, kādā nodrošina prioritāru publisku pakalpojumu sniegšanu komersantiem, ir tiesīgi saņemt prioritārā kārtībā sniedzamos pakalpojumus, un aģentūras administrētajā Bezdarbnieku uzskaites un reģistrēto vakanču informācijas sistēmā ir pieteicis brīvu darba vietu, pamatojis brīvo darba vietu skaitu un pieteiktā brīvā darba vieta ir publicēta;
	Iebildums (IEM - 12.06.2026.)
Iekšlietu ministrija uztur savu iepriekš pausto iebildumu par grozījumu projekta neatbilstību Deklarācijas par Andra Kulberga vadītā Ministru kabineta iecerēto darbību 6. punktam. Minētais jautājums pārrunājams politiskā līmenī koalīcijas padomē. 
Piedāvātā redakcija
-
	Nav ņemts vērā
Iebildums nav ņemts vērā, uzturot iepriekš pausto argumentu, ka grozījumi atbilst Ministru kabineta deklarācijas īstenošanas rīcības plāna uzdevumiem, tādēļ tiek virzīts izskatīšanai 2026.gada 21.jūlija Ministru kabineta sēdē.
Papildus grozījumu  (26-TA-799) anotācija tika papildināta ar informāciju par to, kāds skaits uzņēmumu ir zaļajā koridorā un kāds skaits darbinieku ir ielūgts (izsniegtie atzinumu un atteikumi) līdz šim saskaņā ar NVA datiem.
	Noteikumu konsolidētā versija
4.3. darba devējs ir iekļauts to komersantu sarakstā, kuri saskaņā ar normatīvajiem aktiem par kārtību, kādā nodrošina prioritāru publisku pakalpojumu sniegšanu komersantiem, ir tiesīgi saņemt prioritārā kārtībā sniedzamos pakalpojumus, un aģentūras administrētajā Bezdarbnieku uzskaites un reģistrēto vakanču informācijas sistēmā ir pieteicis brīvu darba vietu, pamatojis brīvo darba vietu skaitu un pieteiktā brīvā darba vieta ir publicēta;

	2.
	Anotācija (ex-ante)
2.3. Administratīvo izmaksu novērtējums juridiskām personām
	Priekšlikums (VK - 09.06.2026.)
Ņemot vērā to, ka tiesību akta projekta izziņā nav sniegta informācija par to, kā ir nonākts pie secinājuma, ka veiktās izmaiņas neskar administratīvo slogu, lūdzam precizēt anotācijas 2.3. apakšpunktu, izvērtējot administratīvā sloga izmaiņas darba devējiem.
Vēršam uzmanību, ka noteikumu projekts paredz papildināt Ministru kabineta noteikumu Nr. 55 4. punktu ar jaunu izņēmumu, saskaņā ar kuru noteiktiem komersantiem vairs nebūs jāsaņem Nodarbinātības valsts aģentūras atzinums par ārzemnieka piesaistes nepieciešamību. Tādējādi tiek mainīts līdzšinējais informācijas sniegšanas pienākuma izpildes process, atsakoties no atzinuma saņemšanas procedūras attiecīgajai darba devēju grupai.
Ņemot vērā minēto, lūdzam izvērtēt administratīvā sloga samazinājumu darba devējiem, kā arī nepieciešamības gadījumā veikt administratīvo izmaksu monetāro novērtējumu, nosakot izmaiņas salīdzinājumā ar spēkā esošo regulējumu. Vienlaikus lūdzam skaidri identificēt informācijas sniegšanas pienākumus, kuri tiek atcelti (atļaujas saņemšanas nepieciešamība noteiktai mērķa grupai), un pamatot aprēķinā izmantotās vērtības un pieņēmumus.

Tiesību akta projektiem ir jāvērtē ietekme uz administratīvo slogu un apstiprinoša rezultāta gadījumā jāveic administratīvo izmaksu monetārs novērtējums, saskaņā ar Ministru kabineta 2021. gada 7. septembra noteikumu Nr. 617 “Tiesību akta projekta sākotnējās ietekmes izvērtēšanas kārtība” (turpmāk - noteikumi Nr. 617) 15. punktu. 
Savukārt saskaņā ar vadlīnijās “Vadlīnijās tiesību akta sākotnējās ietekmes novērtēšanai un novērtējuma ziņojuma sagatavošanai vienotajā TAP portālā” noteikto, ja tiesību akta projekts paredz grozījumus jau esošajā tiesību aktā un šie grozījumi skar tikai daļu no tām informācijas sniegšanas prasībām vai atbilstības izmaksām, ko nosaka spēkā esošais regulējums, tad ar aprēķinu palīdzību jānoskaidro administratīvo izmaksu izmaiņas – starpība starp esošā un plānotā regulējuma administratīvajām izmaksām.

Lai vienkāršāk būtu veikt aprēķinu, Valsts kanceleja aicina izmantot Vadlīnijās tiesību akta sākotnējās ietekmes novērtēšanai un novērtējuma ziņojuma sagatavošanai vienotajā TAP portālā (pieejamas Ministru kabineta tīmekļvietnē - https://www.mk.gov.lv/lv/media/16905/download?attachment) 22.-25.lp ietvertos norādījumus administratīvo izmaksu monetārā novērtējuma veikšanai. 

​​​​​​​Aprēķinu veikšanai lūdzu izmantot paplašināto standarta izmaksu modeli. Metodiskie materiāli aprēķinu veikšanai pieejami šeit: Metodiskās rokasgrāmatas un apmācības | Ministru kabinets (mk.gov.lv). https://www.mk.gov.lv/lv/metodiskas-rokasgramatas-un-apmacibas
 
Piedāvātā redakcija
-
	Ņemts vērā
Priekšlikums ņemts vērā, administratīvo izmaksu aprēķini precizēti.
	Anotācija (ex-ante)
2.3. Administratīvo izmaksu novērtējums juridiskām personām

	3.
	Anotācija (ex-ante)
7.4. Projekta izpildes ietekme uz pārvaldes funkcijām un institucionālo struktūru
	Priekšlikums (VK - 09.06.2026.)
Lūdzam precizēt anotācijas 7.4. apakšpunkta 5. punktā ietverto skaidrojumu.

Vēršam uzmanību, ka komersantu skaita samazināšanās, uz kuriem attiecas regulējuma tvērums, neraksturo institūcijas iekšējo procesu efektivizāciju. Noteikumu projekta rezultātā var samazināties Nodarbinātības valsts aģentūrā izskatāmo iesniegumu un sagatavojamo atzinumu skaits, kas raksturo darba apjoma izmaiņas, nevis procesu efektivizāciju. Attiecīgi lūdzam izvērtēt nepieciešamību minēto ietekmi atspoguļot anotācijas 7.4. apakšpunkta 4. vai 8. punktā.
Piedāvātā redakcija
-
	Ņemts vērā
Priekšlikums ņemts vērā. Skaidrojums ietverts Anotācijas 7.4. apakšpunkta 4.punktā.
	Anotācija (ex-ante)
7.4. Projekta izpildes ietekme uz pārvaldes funkcijām un institucionālo struktūru

	Izsludināšana: 20.05.2026. 18:23

	4.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām
	Iebildums (VK - 29.05.2026.)
Lūdzam precizēt anotācijas 7.2. un 7.4. apakšpunktu.
Vēršam uzmanību, ka noteikumu projekts paredz izņēmumu no pienākuma saņemt Nodarbinātības valsts aģentūras atzinumu par ārzemnieka piesaistes nepieciešamību noteiktai darba devēju grupai. Līdz ar to primāri tiek mainīts informācijas sniegšanas pienākums un administratīvais slogs komersantiem, kuriem turpmāk nebūs jāveic darbības atzinuma saņemšanai. 
Ņemot vērā minēto, lūdzam pārskatīt anotācijas 7.2. apakšpunktā ietverto administratīvo izmaksu aprēķinu attiecībā uz Nodarbinātības valsts aģentūru. Vēršam uzmanību, ka noteikumu projekta regulējums nav vērsts uz Nodarbinātības valsts aģentūrai noteikto informācijas sniegšanas pienākumu maiņu, tādējādi anotācijā aprēķinātais ietaupījums pēc būtības raksturo ietekmi uz iestādes funkciju izpildi un darba apjomu, nevis administratīvā sloga izmaiņas. Attiecīgi minētais novērtējums nav atspoguļojams anotācijas 7.2. apakšpunktā.
Papildus lūdzam precizēt anotācijas 7.4. apakšpunktu. Vēršam uzmanību, ka šajā sadaļā vērtējama ietekme uz valsts pārvaldes institūciju funkcijām, uzdevumiem un iekšējiem procesiem. Savukārt anotācijas 7.4. apakšpunkta 5. punktā ietvertais skaidrojums par komersantu skaita samazināšanos, kuriem jāizsniedz atzinums, pēc būtības neraksturo institūcijas procesu efektivizāciju, bet gan izmaiņas regulējuma tvērumā attiecībā uz privāto tiesību subjektiem. Lūdzam attiecīgi precizēt ietekmes aprakstu, skaidri nodalot ietekmi uz Nodarbinātības valsts aģentūras funkciju izpildi un procesiem no ietekmes uz komersantiem.
Piedāvātā redakcija
-
	Ņemts vērā
Anotācijas 7.2. apakšpunktā monetārais novērtējums netiek iekļauts.

Anotācijā 7.4. (4) Jauns uzdevums PMLP ievadīt Darba atļauju reģistrā informāciju par to, vai trešās valsts pilsonis ir nodarbināts uz vīzas vai uzturēšanās atļaujas pamata.

Anotācijā: 7.4.(5) Izmaiņas samazina to komersantu skaitu uz kuriem attiecas regulējuma tvērums. Nemainās NVA funkcijas, bet samazinās uzdevumu skaitu atbilstoši komersantu skaitam, kam izmaiņu rezultātā regulējums nepieprasīs saņemt atzinumu par ārvalstnieka nodarbināšanu.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām

	5.
	Noteikumu konsolidētā versija
4.3. darba devējs atbilst Ministru kabineta 2025.gada 6.maija noteikumu Nr.277 "Kārtība, kādā nodrošina prioritāru publisku pakalpojumu sniegšanu komersantiem" 4.punktā noteiktajiem kritērijiem un ir iekļauts to komersantu sarakstā, kuri ir tiesīgi saņemt prioritārā kārtībā sniedzamos pakalpojumus, un aģentūras administrētajā Bezdarbnieku uzskaites un reģistrēto vakanču informācijas sistēmā ir pieteicis brīvu darba vietu, pamatojis brīvo darba vietu skaitu un pieteiktā brīvā darba vieta ir publicēta;
	Iebildums (IEM - 03.06.2026.)
Lūdzu izvērtēt noteikumu projekta 4.3. apakšpunkta atbilstību Deklarācijas par Andra Kulberga vadītā Ministru kabineta iecerēto darbību 6. punktam: "Ierobežosim jaunu ilgtermiņa vīzu un uzturēšanās atļauju izsniegšanu ārzemniekiem. Ņemot vērā kompetento iestāžu kapacitāti, noteiksim pieļaujamo trešo valstu pilsoņu skaitu. ..."
Piedāvātā redakcija
-
	Nav ņemts vērā
Iebildums nav ņemts vērā, jo Nodarbinātības valsts aģentūras (NVA) atzinuma saņemšana ir process, kura ietvaros aģentūra izvērtē atbilstīgā darbaspēka pieejamību vietējā darba tirgū, ņemot vērā komersanta vajadzības. NVA neveic kontroles funkciju un nepieņem lēmumu par uzturēšanās dokumentu izskatīšanu vai izsniegšanu ārvalstniekam, bet nodrošina izvērtējumu par nodarbinātības nepieciešamību. Ievērojot darbaspēka pieejamības izaicinājumus Latvijas darba tirgū un nepieciešamību sekmēt prioritāro projektu un lielo komersantu attīstību, grozījumi paredz atteikties no prasības saņemt NVA atzinumu attiecībā uz prioritāro projektu īstenotājiem, kas atbilst Ministru kabineta 2025. gada 6. maija noteikumu Nr. 277 "Kārtība, kādā nodrošina prioritāru publisku pakalpojumu sniegšanu komersantiem" kritērijiem.
Lēmumu par uzturēšanās dokumentu izskatīšanu un izsniegšanu pieņem Iekšlietu ministrijas un Ārlietu ministrijas padotībā esošās iestādes, un noteikumu projektā paredzētie grozījumi šo institūciju kompetenci neskar.
Vienlaikus noteikumu projekta 4.3. apakšpunkts neparedz palielināt jaunu ilgtermiņa vīzu un uzturēšanās atļauju izsniegšanas apjomu ārzemniekiem. Tā mērķis ir samazināt administratīvo slogu un sekmēt ekonomisko attīstību atbilstoši Ministru kabineta deklarācijas īstenošanas rīcības plāna 20. punktam “Radīsim jaunas iniciatīvas, lai palielinātu budžeta ieņēmumus, un sekmēsim Latvijas ekonomisko attīstību“, kā arī 21. punktam “Īstenosim Rīcības grupas birokrātijas mazināšanai izstrādātos pasākumus, efektivizējot valsts pārvaldi, mazinot administratīvo slogu un paātrinot lēmumu pieņemšanu“.
Praksē uzņēmumiem, kas atbilst Ministru kabineta noteikumu Nr. 277 "Kārtība, kādā nodrošina prioritāru publisku pakalpojumu sniegšanu komersantiem" kritērijiem, NVA atzinums vairumā gadījumu tiek sniegts automātiski, formāli nogaidot 10 darba dienas.
Līdz ar to grozījumi samazinās NVA iesaisti attiecīgajā procesā, vienlaikus nepalielinot Iekšlietu ministrijas padotībā esošo iestāžu darba apjomu un neradot nepieciešamību pēc papildu kapacitātes, jo tie nepaplašina darba devēju tiesības piesaistīt lielāku nodarbināto skaitu, bet gan padara procesu efektīvāku un operatīvāku.
 
	Noteikumu konsolidētā versija
4.3. darba devējs ir iekļauts to komersantu sarakstā, kuri saskaņā ar normatīvajiem aktiem par kārtību, kādā nodrošina prioritāru publisku pakalpojumu sniegšanu komersantiem, ir tiesīgi saņemt prioritārā kārtībā sniedzamos pakalpojumus, un aģentūras administrētajā Bezdarbnieku uzskaites un reģistrēto vakanču informācijas sistēmā ir pieteicis brīvu darba vietu, pamatojis brīvo darba vietu skaitu un pieteiktā brīvā darba vieta ir publicēta;

	6.
	Anotācija (ex-ante)
2.3. Administratīvo izmaksu novērtējums juridiskām personām
	Priekšlikums (VK - 29.05.2026.)
Lūdzam precizēt anotācijas 2.3. apakšpunktu, izvērtējot administratīvā sloga izmaiņas darba devējiem.
Vēršam uzmanību, ka noteikumu projekts paredz papildināt Ministru kabineta noteikumu Nr. 55 4. punktu ar jaunu izņēmumu, saskaņā ar kuru noteiktiem komersantiem vairs nebūs jāsaņem Nodarbinātības valsts aģentūras atzinums par ārzemnieka piesaistes nepieciešamību. Tādējādi tiek mainīts līdzšinējais informācijas sniegšanas pienākuma izpildes process, atsakoties no atzinuma saņemšanas procedūras attiecīgajai darba devēju grupai.
Ņemot vērā minēto, lūdzam izvērtēt, vai projektā paredzētās izmaiņas rada administratīvā sloga samazinājumu darba devējiem, kā arī nepieciešamības gadījumā veikt administratīvo izmaksu monetāro novērtējumu, nosakot izmaiņas salīdzinājumā ar spēkā esošo regulējumu. Vienlaikus lūdzam skaidri identificēt informācijas sniegšanas pienākumus, kuri tiek atcelti vai mainīti, un pamatot aprēķinā izmantotās vērtības un pieņēmumus.
Piedāvātā redakcija
-
	Ņemts vērā
Anotācijā: 2.3. Administratīvo izmaksu novērtējums juridiskām personām. - Projekts neskar šo jomu.
	Anotācija (ex-ante)
2.3. Administratīvo izmaksu novērtējums juridiskām personām

	7.
	Noteikumu konsolidētā versija
4.3. darba devējs atbilst Ministru kabineta 2025.gada 6.maija noteikumu Nr.277 "Kārtība, kādā nodrošina prioritāru publisku pakalpojumu sniegšanu komersantiem" 4.punktā noteiktajiem kritērijiem un ir iekļauts to komersantu sarakstā, kuri ir tiesīgi saņemt prioritārā kārtībā sniedzamos pakalpojumus, un aģentūras administrētajā Bezdarbnieku uzskaites un reģistrēto vakanču informācijas sistēmā ir pieteicis brīvu darba vietu, pamatojis brīvo darba vietu skaitu un pieteiktā brīvā darba vieta ir publicēta;
	Priekšlikums (LM - 25.05.2026.)
Nodarbinātības valsts aģentūra nepārbauda darba devēja atbilstību Ministru kabineta 2025.gada 6.maija noteikumu Nr.277 "Kārtība kādā nodrošina prioritāru publisku pakalpojumu sniegšanu komersantiem" 4.punktā noteiktajiem kritērijiem, kā arī, ņemot vērā praksi ietvert vispārīgas atsauces uz normatīvajiem aktiem attiecīgajā jomā atbilstoši , rosinām izteikt Noteikumu Nr. 55 4.3. apakšpunktu piedāvātajā redakcijā.
Piedāvātā redakcija
"4.3. darba devējs ir iekļauts to komersantu sarakstā, kuri saskaņā ar normatīvajiem aktiem par kārtību, kādā nodrošina prioritāru publisku pakalpojumu sniegšanu komersantiem, ir tiesīgi saņemt prioritārā kārtībā sniedzamos pakalpojumus, un aģentūras administrētajā Bezdarbnieku uzskaites un reģistrēto vakanču informācijas sistēmā ir pieteicis brīvu darba vietu, pamatojis brīvo darba vietu skaitu un pieteiktā brīvā darba vieta ir publicēta;"
	Ņemts vērā
Piedāvātā punkta 4.3. redakcija iekļauta.
	Noteikumu konsolidētā versija
4.3. darba devējs ir iekļauts to komersantu sarakstā, kuri saskaņā ar normatīvajiem aktiem par kārtību, kādā nodrošina prioritāru publisku pakalpojumu sniegšanu komersantiem, ir tiesīgi saņemt prioritārā kārtībā sniedzamos pakalpojumus, un aģentūras administrētajā Bezdarbnieku uzskaites un reģistrēto vakanču informācijas sistēmā ir pieteicis brīvu darba vietu, pamatojis brīvo darba vietu skaitu un pieteiktā brīvā darba vieta ir publicēta;

	8.
	Noteikumu konsolidētā versija
14.3.3. datums, kad atņemtas tiesības uz nodarbinātību, un atņemšanas iemesls;
	Priekšlikums (IEM - 03.06.2026.)
Lūdzu papildināt noteikumus ar 14.3.4. apakšpunktu, norādot, ka Darba atļauju reģistrā iekļauj arī informāciju par darba tiesības apliecinošo dokumentu. Ievērojot to, ka Darba atļauju reģistru savas institūcijas uzdevumu izpildei izmanto arī citas valsts pārvaldes iestādes, veicot informācijas pārbaudi par trešo valstu pilsoņiem piešķirtajām tiesībām uz nodarbinātību, ir nepieciešamība reģistru papildināt arī ar informāciju par to, vai trešās valsts pilsonis ir nodarbināts uz vīzas vai uzturēšanās atļaujas pamata.
Piedāvātā redakcija
Papildināt noteikumus ar 14.3.4. apakšpunktu šādā redakcijā:
"14.3.4. tiesības uz nodarbinātību apliecinošā dokumenta veids un numurs.".
	Ņemts vērā
Grozījumi papildināti ar noteikumu 14.3.4. apakšpunktu šādā redakcijā:
"14.3.4. tiesības uz nodarbinātību apliecinošā dokumenta veids un numurs.".
Ņemot vērā jauno punktu, anotācija papildinātā:
Problēmas apraksts. Ievērojot to, ka Darba atļauju reģistru savas institūcijas uzdevumu izpildei izmanto arī citas valsts pārvaldes iestādes, veicot informācijas pārbaudi par trešo valstu pilsoņiem piešķirtajām tiesībām uz nodarbinātību, ir nepieciešamība reģistru papildināt arī ar informāciju par to, vai trešās valsts pilsonis ir nodarbināts uz vīzas vai uzturēšanās atļaujas pamata. 
Risinājuma apraksts. Darba atļauju reģistrā iekļaut arī informāciju par darba tiesības apliecinošo dokumentu, tā veidu un numuru, nodrošinot pieeju šai informācijai arī citām valsts iestādēm, tā veicinot ātru informācijas apmaiņu, palielinot kontroles iespējas un samazinot drošības riskus.
14.3.3.  - esošs punkts noteikumos.
	Noteikumu konsolidētā versija
-



